Александритен лазер 755 nm
Версията, която се използва в медицината спада към твърдотелните лампово напомпвани лазери. Излъчващият химичен елемент е хром, легиран в александритна кристална решетка. Той излъчва на 755 nm, но е един от рядко срещаните лазери, който може да излъчва и на други близки дължини на вълните.  Той е една подобрена версия на първите лазери за епилация на базата на Рубинов лазер (694 nm). Силните приложения на лазера в  естетичната медицина са лазерна епилация и третиране на естествени (меланин) и изкуствени пигменти. Александритения лазер е на нужното ниво, когато притежава трите основни технически качества: голяма енергия в импулс; възможност за къс (под 1 ms) лазерен импулс и  възможност за високо честотен (до 10 Hz) безболезнен режим на епилация.